Suomen maakuntamuseot

Suomen maakuntamuseot olivat alueellisia keskusmuseoita, jotka olivat saaneet opetusministeriöltä maakuntamuseon statuksen. Niiden tehtävänä oli edistää, ohjata ja kehittää oman alueensa museotoimintaa sekä paikallisen kulttuuriperinnön ja kulttuuriympäristön hoitoa. Lisäksi maakuntamuseot harjoittivat omaa tutkimus-, näyttely- ja tallennustoimintaa ja saivat tehtäviensä hoitoon korotettua valtionosuutta. Jokaisessa museossa työskenteli alueellisesta toiminnasta vastaava maakuntamuseotutkija tai -amanuenssi. Maakuntamuseojärjestelmä korvattiin uudella vastuumuseojärjestelmällä vuonna 2020. Yhteensä Suomessa oli 21 kulttuurihistoriallista maakuntamuseota sekä yksi luonnontieteellinen maakuntamuseo, joiden verkosto kattoi Ahvenanmaata lukuun ottamatta koko maan. Maakuntamuseoiden toimialueena oli yleensä koko maakunta, poikkeuksen muodostivat Lapin ja Uudenmaan alueiden museot. Järjestelmä luotiin opetusministeriön päätöksellä vuonna 1980, jolloin 20 maakunnallista museota nimitettiin maakuntamuseoiksi. Niistä Hämeen museo suljettiin 1998 ja sen toimintaa Pirkanmaan vastuumuseona jatkaa Tampereella sijaitseva Museokeskus Vapriikki. Alkuperäisten maakuntamuseoiden lisäksi nimitys on annettu Kuopion kulttuurihistoriallisesta museosta omaksi yksikökseen vuonna 1985 erotetulle Kuopion luonnontieteelliselle museolle sekä viimeisimpänä 2008 Kokkolassa toimivalle K. H. Renlundin museolle. Vuonna 1980 Opetusministeriö nimesi maakuntamuseoiden lisäksi ensimmäiset aluetaidemuseot. Museo Sijainti Alue Perustettu Etelä-Karjalan museo Lappeenranta Etelä-Karjala 1963 Etelä-Pohjanmaan maakuntamuseo Seinäjoki Etelä-Pohjanmaa 1980 Helsingin kaupunginmuseo Helsinki pääkaupunkiseutu, Keski-Uusimaa 1911 Hämeenlinnan kaupungin historiallinen museo Hämeenlinna Kanta-Häme 1910 Kainuun Museo Kajaani Kainuu 1930 Keski-Suomen museo Jyväskylä Keski-Suomi 1932 K. H. Renlundin museo – Keski-Pohjanmaan maakuntamuseo Kokkola Keski-Pohjanmaa 1909 Kuopion kulttuurihistoriallinen museo Kuopio Pohjois-Savo 1884 Kuopion luonnontieteellinen museo Kuopio Pohjois-Savo 1897 Kymenlaakson museo Kotka Kymenlaakso 1927 Lahden historiallinen museo Lahti Päijät-Häme 1924 Lapin maakuntamuseo Rovaniemi Lappi (pois lukien Tornionlaakso ja Meri-Lappi) 1975 Länsi-Uudenmaan maakuntamuseo Tammisaari, Raasepori Länsi-Uusimaa 1906 Pohjanmaan museo Vaasa Pohjanmaa 1896 Pohjois-Karjalan museo Joensuu Pohjois- Karjala 1917 Pohjois-Pohjanmaan museo Oulu Pohjois-Pohjanmaa 1896 Porvoon museo Porvoo Itä-Uusimaa 1897 Satakunnan museo Pori Satakunta 1888 Savonlinnan museo Savonlinna Etelä-Savo 1985 Museokeskus Vapriikki Tampere Pirkanmaa 1996 Tornionlaakson maakuntamuseo Tornio Tornionlaakso, Meri-Lappi 1914 Turun museokeskus Turku Varsinais-Suomi 1881 == Kuvia == File:Sofiankatu 4 Helsinki.jpg|Helsingin kaupunginmuseon päärakennus. File:Kuopion museo 2012.jpg|Kuopion kulttuurihistoriallinen museo. Kuva:Maritime Centre Vellam 200908.JPG|Kymenlaakson maakuntamuseo sijaitsee Merikeskus Vellamossa Kotkassa. File:Vapriikin etupiha ja sisäänkäynti.jpg|Museokeskus Vapriikki Tampereella. File:Northern Ostrobothnia museum 20100114.JPG|Pohjois-Pohjanmaan maakuntamuseo. File:Satakunnan Museo.JPG|Satakunnan museo. File:Kainuun museo.jpg| Kainuun Museo == Lähteet == == Aiheesta muualla == * Museot.fi * Maakuntamuseot